24/05/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.72972. Solicitude de concesión de augas públicas procedente do río Sieria (Porto do Son) presentada polo Concello de Ribeira (A Coruña)

ZONA HIDROGRÁFICA DE GALICIA-CENTRO ANUNCIO Expediente DH. A15.72972 O Concello de Ribeira solicita de Augas de Galicia a regularización da concesión para a captación de augas do río Sieira, á altura das coordenadas UTMf29etrs89(497869, 4721413), para o uso de abastecemento público de auga potable no concello de Ribeira (A Coruña). Tomado como referencia o consumo do ano 2019, resulta que a cantidade de auga captada no río Sieira foi de 2.673.964 m 3 /ano. A maiores, produciuse un consumo de 525.649 m 3 de auga tomada no río Ulla e de 138.933 m 3 procedentes de dous mananciais de Palmeira. Quedando un total de 3.338.516 m 3 de auga subministrada para unha poboación empadroada ese ano de 26.886 habitantes. Na actualidade, como consecuencia da tramitación do expediente sancionador coa clave DH. D15.72241, e por resolución da Directora de Augas de Galicia do día 24/7/2020, o Concello de Ribeira ten autorizado con carácter provisional a captación no río Sieira de 0,039 m 3 /s, o que equivale a 3.370 m 3 /día. As características do aproveitamento para a captación no río Seira son: SOLICITANTE: Concello de Ribeira CARACTERÍSTICAS ANUAIS: VOLUME MÁXIMO ANUAL: 2.401.000 m 3 CAUDAL MEDIO EQUIVALENTE: 76 l/s CARACTERÍSTICAS MES DE XULLO: VOLUME MÁXIMO MENSUAL: 147.000 m 3 CAUDAL MEDIO EQUIVALENTE: 55 l/s CARACTERÍSTICAS MES DE AGOSTO: VOLUME MÁXIMO MENSUAL: 104.000 m 3 CAUDAL MEDIO EQUIVALENTE: 39 l/s DESTINO: uso doméstico para uns 26.886 habitantes. ORIXE: captación por bombeo do río Sieira (codrío 221 e idcurso 100377938), da conca do río Sieira (sistema de explotación 06 RÍO TAMBRE E RÍA DE MUROS E NOIA). COORDENADAS UTM29ETRS89 DA CAPTACIÓN POR BOMBEO (497869, 4721413) PARROQUIA: Xuño (Santa Mariña) CONCELLO: Porto do Son (A Coruña) As instalacións do aproveitamento, xa feitas e en uso, constan dunha estación de bombeo denominada “Xuño”, formada por dúas bombas con Motor Siemens 250KW-Flow Server de 450 m 3 /h de uso intermitente, que almacena as augas captadas no depósito denominado “Xarás”, de forma cilíndrica e cunha capacidade de 10.000 m 3 O presente anuncio ten por obxecto abrir a regulamentaria información pública que prescribe. o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ribeira ou nas oficinas deste servizo, situadas na ría Tomiño, 16 baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Asinado polo xefe do Servizo Territorial, P. S. Resoluc. dirección Augas de Galicia do 03.03.2021. O xefe da Área de Programación e Seguimento de Obras, Silvia Esperanza Blandina Amalal El Mokhtary, o 19 de maio de 2021, en Santiago de Compostela